**INFORMACIJA O DELOVNI OBVEZNOSTI IN DOPUSTU 2022-2023 ZA UČITELJE**

Po 119. členu Zakona o organizaciji in financiranju vzgoje in izobraževanja je obseg vzgojno-izobraževalnega dela sledeč:

delovna obveznost učitelja obsega pouk in druge oblike organiziranega dela z učenci (v nadaljnjem besedilu učna obveznost), pripravo na pouk, popravljanje in ocenjevanje izdelkov in drugo delo, potrebno za uresničitev izobraževalnega programa.

Priprava na pouk obsega:  
- sprotno vsebinsko in metodično pripravo,  
- pripravo didaktičnih pripomočkov.

Drugo delo obsega:  
- sodelovanje s starši,  
- sodelovanje v strokovnih organih šole,  
- opravljanje nalog razrednika za učitelje razrednike,  
- organizirano strokovno izobraževanje in izpopolnjevanje,  
- zbiranje in obdelavo podatkov v zvezi z opravljanjem vzgojno-izobraževalnega in drugega dela,  
- mentorstvo pripravnikom,  
- urejanje kabinetov, zbirk, ipd.,  
- organiziranje kulturnih, športnih in drugih splošno koristnih in humanitarnih akcij, pri katerih sodelujejo učenci,   
- pripravo in vodstvo ekskurzij, izletov, tekmovanj, šole v naravi, letovanj, taborjenj, ki jih organizira šola in  
- opravljanje drugih nalog, določenih z letnim delovnim načrtom oz. po nalogu ravnateljice.

Delovni čas po zakonu o delovnih razmerjih je 40 ur na teden.

Ravnateljica v skladu z določbami KPVIZ pred začetkom šol. leta določi letni razpored delovnega časa za vse zaposlene. V tem razporedu opredeli razporeditev del. časa (enakomerna – za tehnično osebje in neenakomerna-učitelji) in določi delovne dneve (upoštevaje zakonsko določene proste dneve in šolski koledar).

**V okviru neenakomerno razporejenega delovnega časa se delo na šoli opravlja v večjem obsegu (več kot 8 ur dnevno) praviloma v času 38 tednov, ko se izvaja pouk. V času šolskih počitnic se praviloma delo opravlja v manjšem obsegu oz. se ne opravlja.**

V referenčnem obdobju od 1. 9. v tekočem letu do 31. 8. v naslednjem koledarskem letu je učiteljeva povprečna tedenska delovna obveznost 40 ur na teden.

V referenčnem obdobju je 261 delovnih dni (od tega 10 dni praznikov na del. dan) in 190 dni pouka.

Učitelj pred začetkom šolskega leta v soglasju z ravnateljico pripravi Ildn. Načrt dela v Ildn-ju je narejen po stebrih.

V povprečni 40 urni delovnik sodi:

|  |  |
| --- | --- |
| 1. Steber   33 ur na teden oz.  **1254 ur**  v referenčnem obdobju od 1. 9. do 31. 8. | dejavnost |
| * pouk * druge oblike organiziranega dela * priprave na pouk * priprave na preverjanje in ocenjevanje in izdelava potrebnega gradiva * popravljanje testov, izdelkov… * individualizacija in diferencijacija pouka * vodenje obvezne dokumentacije * naloge, ki v skladu z normativi pomenijo nižjo obveznost učitelja, razen nalog razrednika * ostale aktivnosti za nemoteno izvedbo VI procesa med posameznimi urami pouka |
| 1. steber   **150-180 ur**  v referenčnem obdobju od 1. 9. do 31. 8. | * Sodelovanje s starši * Sodelovanje v strokovnih organih šole-npr: pedagoške konf., ocenjevalne konf…. * Sodelovanje z zunanjimi institucijami * Organizirano strokovno izobraževanje in izpopolnjevanje * Zbiranje in obdelovanje podatkov v zvezi z opravljanjem VI in drugega dela * Urejanje kabinetov, zbirk…. * Opravljanje drugih nalog , določenih z LDN-jem in so skupne vsem učiteljem. |
| 1. Steber   razlika ur do 2088 ur v referenčnem obdobju od 1. 9. do 31. 8. | * drugo individualno delo določeno z iLDN-jem-nabor del je določen v EDČ (3. steber), druga dela po nalogu ravnateljice. |

Delavcu, ki je zaposlen za manjši delež od polnega del. časa, se ure preračunajo v skladu z njegovim deležem zaposlitve.

Delavci, zaposleni v vzgojno-izobraževalnih zavodih, izrabijo večino letnega dopusta v času šolskih počitnic (45. člen Kolektivne pogodbe za vzgojo in izobraževanje).

V šolskem letu 2022-2023 so predvidene šolske počitnice in s tem prosti dnevi:

POČITNICE:

* jesenske počitnice (od 2. 11. 2022 do 4. 11. 2022) 3 dni prosto
* novoletne počitnice (od 27. 12. 2022 do 30. 12. 2022) 4 dni prosto
* zimske počitnice (od 30. 1. 2023 do 3. 2. 2023) 5 dni (2 dni prosto)
* prvomajske počitnice (28. 4. 2023) 1 dan (prosto)
* poletne počitnice (predvidoma od 5. 7. 2023 – 18. 8. 2023) predvidoma 31 dni

**Razliko med lastnim številom dni dopusta in predvidenimi 41 prostimi dnevi učitelj pokrije z delovnimi urami, ki jih opravi z neenakomerno razporeditvijo delovnega časa v referenčnem obdobju od 1. 9. 2022 do 31. 8. 2023, ko dela več kot 8 ur na dan.**

V času med koncem pouka in začetkom letnega dopusta učitelji zaključijo z vso dokumentacijo, uredijo kabinete in pripravijo ter oddajo vsa potrebna poročila. V času do začetka pouka učitelji opravljajo delo drugega in tretjega stebra in izpolnijo svojo delovno obveznost, določeno z ILDN-jem.

Novo mesto, september 2022

Vida Marolt

ravnateljica